Diari Oficial de la Generalitat Valenciana


Sumari del DOGV 7041, del 07-06-2013 (2013/5936)

RESOLUCIÓ de 6 de juny de 2013, del director general de Centres i Personal Docent, per la qual es declaren aprovades les llistes definitives d'admesos i exclosos per a participar en el procediment selectiu per a ingrés i adquisició de noves especialitats en el cos de mestres, convocat per l'Orde 30/2013, de 26 d'abril, de la Conselleria d'Educació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7041

Data del DOGV
:   07-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/5936


Data del document
:   06-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 6 de juny de 2013, del director general de Centres i Personal Docent, per la qual es declaren aprovades les llistes definitives d'admesos i exclosos per a participar en el procediment selectiu per a ingrés i adquisició de noves especialitats en el cos de mestres, convocat per l'Orde 30/2013, de 26 d'abril, de la Conselleria d'Educació, Cultura i Esport. [2013/5936]  
Transcorregut el termini de reclamacions previst en el punt tercer de la Resolució de 22 de maig de 2013, del director general de Centres i Personal Docent (DOCV 7031, 24.05.2013), per la qual es declaren aprovades les llistes provisionals d'admesos i exclosos per a participar en el procediment selectiu per a ingrés en el cos de mestres i en el procediment per a adquisició de noves especialitats, esmenades les deficiències observades i resoltes les reclamacions presentades, resolc:  
  
  
Primer  
Declarar aprovades les llistes definitives d'aspirants admesos i exclosos, amb indicació en este últim cas de les causes d'exclusió, per a participar en el procediment selectiu per a ingressar en el cos de mestres i el procediment per a l'adquisició de noves especialitats per a funcionaris del mateix cos, convocats per l'Orde 30/2013, de 26 d'abril, de la Conselleria d'Educació, Cultura i Esport (DOCV 7014, 30.04.2013).   
  
  
Segon  
Les llistes definitives d'aspirants admesos i exclosos estaran exposades al públic en la seu de la Conselleria d'Educació, Cultura i Esport i en cada una de les seues direccions territorials. Així mateix, també podran consultar-se en la pàgina d'Internet de la Conselleria d'Educació, Cultura i Esport, .  
El fet de figurar en la relació d'admesos no prejutja que es reconega als interessats la possessió dels requisits exigits en estos procediments selectius. Quan de l'examen de la documentació que d'acord amb la base 10 de l'orde de convocatòria ha de presentar-se en cas de ser seleccionats se'n es desprenga que no posseïxen algun dels requisits, els interessats decauran de tots els drets que puguen derivar-se de la seua participació en estos procediments.  
  
Tercer  
Convocar els aspirants admesos per a participar en el procediment selectiu per a ingrés en el cos de mestres, que estiguen exempts o hagen superat les proves de coneixement dels idiomes oficials de la Comunitat Valenciana i d'espanyol per a estrangers, davant els corresponents tribunals, segons figuren en la llista definitiva d'admesos i exclosos, per a la realització de la prova de la fase d'oposició, el dia 25 de juny de 2013, a les 10.00 hores, als llocs que figuren en l'annex de la present resolució.  
  
Quart  
Convocar els aspirants admesos per a participar en el procediment per a l'adquisició de noves especialitats en el cos de mestres, davant els corresponents tribunals, segons figuren en la llista definitiva d'admesos i exclosos, a l'acte de presentació el dia 25 de juny de 2013, a les 10.00 hores, als llocs que figuren en l'annex de la present resolució.  
  
  
Quint  
Els aspirants s'hi hauran de presentar amb el document nacional d'identitat (DNI) o document similar del país d'origen, passaport o permís de conducció, vigents, on aparega la fotografia del titular.  
Els qui no hi compareguen quedaran exclosos dels procés selectiu, d'acord amb el que establix la base 6.1 de la resolució de convocatòria.  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Centres i Personal Docent en el termini d'un mes comptat des de l'endemà de ser publicada, o interposar-se directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada, d'acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
València, 6 de juny de 2013. El director general de Centres i Personal Docent, p. d. (Resolució de 28 de febrer de 2013), el subdirector general de Personal Docent: Jesús Carbonell Aguilar.